**இரஞ்சித்ராம் வவாபாய் மேத்தா** (*Ranjitram Mehta*)(25 அக்டோபர் 1881 - 4 சூன் 1917) பிரித்தானிய இந்தியாவைச் சேர்ந்த குசராத்தி மொழி எழுத்தாளர் ஆவார்.

சுயசரிதை
--------

மேத்தா 25 அக்டோபர் 1881 அன்று சூரத்தில் வவாபாய்க்கு மகனாகப் பிறந்தார். இவர் தனது பள்ளிப் படிப்பை அகமதாபாத்தில் முடித்தார். இங்கு இவரது தந்தை அகமதாபாத் நகராட்சிக் குழுவின் தலைமைப் பொறியாளராக பணியாற்றினார். 1903ஆம் ஆண்டு குசராத்து கல்லூரியில் இளங்கலை பட்டப்படிப்பை முடித்த பின்னர், எட்டு மாதங்கள் ஆராய்ச்சி ஊழியராகப் பணியாற்றினார். 1906 முதல் 1917 வரை, மேத்தா பேராசிரியரின் தனிப்பட்ட உதவியாளராக பணியாற்றினார். கஜ்ஜர் மற்றும் பிரபாசங்கர் பட்டானி, பாவ்நகர் மாநிலத்தின் திவான் ஆகியோர் நட்பு வட்டாரத்தில் பயணித்தார். மேத்தா 1905-ல் உம்ரேத்தில் உள்ள உயர்நிலைப் பள்ளியின் முதல்வராகப் பணியாற்றினார்.

மேத்தா 1904-ல் குசராத்து சாகித்திய சபாவையும், 1905-ல் குசராத்து சாகித்ய பரிஷத்தையும் நிறுவினார். இவர் சூன் 4, 1917 அன்று ஜூகூ கடற்கரையில் கடலில் மூழ்கி இறந்தார். குஜராத்தி இலக்கியம் மற்றும் கலாச்சாரத்தின் மிக உயரிய விருது, ரஞ்சித்ரம் சுவர்ண சந்திரக், இவரது நினைவாக நிறுவப்பட்டு இவரது பெயரால் அழைக்கப்படுகிறது.

மேத்தாவின் மகன் அசோக் மேத்தா (1911-1984) இந்திய விடுதலை ஆர்வலர் மற்றும் சமூக அரசியல்வாதி ஆவார்.

இலக்கியப் பணி
-------------

மேத்தா, கட்டுரை, நாவல், நாடகம் மற்றும் சிறுகதை போன்ற இலக்கியத்தின் பல்வேறு துறைகளில் பணியாற்றினார். இவரது எழுத்துக்களின் தொகுப்பான ரஞ்சித்க்ருதி சங்கரா 1921-ல் கே. எம். முன்சியால்இவரது மரணத்திற்குப் பின் வெளியிடப்பட்டது. இவரது கட்டுரைகளின் தொகுப்பான *ரஞ்சித்ரம்னா நிபந்தோ* 1923-ல் மரணத்திற்குப் பின் வெளியிடப்பட்டது. குசராத்து சாகித்திய பரிஷத் இவரது பிறந்த நூற்றாண்டு விழாவில் 1982-ல் *ரஞ்சித்ரம் கத்யசஞ்சய் என்ற பெயரில் 1-2* என்ற பெயரில் இவரது படைப்புகளை முழுமையாக வெளியிட்டது. குசராத்தி சாகித்திய அகாதமி *ரஞ்சித்ரம் வவவ்பாய் அனே தெம்னு சாஹித்யாவை* வெளியிட்டுள்ளது. இவரது *அஹ்மத் ருபாண்டே* (1908) இந்து பெண்ணுக்கும் முஸ்லீம் பையனுக்கும் இடையிலான காதல் கதை கூறுகின்றது. 1905ஆம் ஆண்டில், குசராத்தி சாகித்திய பரிசத்தில் சமர்ப்பிக்கப்பட்ட ஆய்வறிக்கையில் நாட்டுப்புறக் கதைகளுக்கு *லோக்கீத்* மற்றும் *லோகதா* ஆகிய குசராத்தி வார்த்தைகளை உருவாக்கினார்.

மேலும் பார்க்கவும்
------------------

* குஜராத்தி மொழி எழுத்தாளர்களின் பட்டியல்

மேற்கோள்கள்
-----------

1. 1 2  Verinder Grover (1994). *Asoka Mehta*. Deep & Deep Publications. பக். 11–. பன்னாட்டுத் தரப்புத்தக எண்:978-81-7100-567-3. .
2. ↑   "Ranjitram Mehta". *Gujarati Sahitya Kosh (Encyclopedia of Gujarati Literature)*. (1999). Ahmedabad: Gujarati Sahitya Parishad.
3. 1 2  "રણજિતરામ વા. મહેતા" [Ranjitram V Mehta]. *Gujarati Sahitya Parishad* (குஜராத்தி). 2017-06-20 அன்று பார்க்கப்பட்டது.
4. ↑  Desai, Padma (2014-11-01) (in en). *From England with Love: An Indian Student Writes from Cambridge (1926–27)*. Penguin UK. பக். 115. பன்னாட்டுத் தரப்புத்தக எண்:9789351189022. .
5. ↑  Chandra, Sudhir (2014-08-13) (in en). *The Oppressive Present: Literature and Social Consciousness in Colonial India*. Routledge. பக். 220. பன்னாட்டுத் தரப்புத்தக எண்:9781317559931. .
6. 1 2  Parekh, Madhusudan "Mehta Ranjitram Vavabhai". *Gujarati Vishwakosh* **15**.  Gujarati Vishwakosh Trust. 524–525.
7. ↑   (in en) *Himmat*. **2 Part 2**. May 1976. பக். 496. .
8. ↑   *Mainstream*. N. Chakravartty. 1994. பக். 36. .
9. ↑  Das, Sisir Kumar (2000) (in en). *History of Indian Literature*. Sahitya Akademi. பக். 309. பன்னாட்டுத் தரப்புத்தக எண்:9788172010065. .
10. ↑  Chattopadhyaya, D. P.; Ray, Bharati (in en). *Different Types of History: Project of History of Science, Philosophy and Culture in Indian Civilization, Volume XIV Part 4*. Pearson Education India. பக். 538. பன்னாட்டுத் தரப்புத்தக எண்:9788131786666. .

வெளி இணைப்புகள்
---------------

* Works by or about Ranjitram Mehta at Internet Archive

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States
* நெதர்லாந்து

 |
| மற்றவை | 
* Europeana

 |